aldar vad va va
Van hubrechte van putchey
Het sijn comen in rechte voe meye en scepen van loven lambrech vand
meren die ovmids vonisse van scepen brieve van loven na ons genedichs
hen heerlicheit van brabant en na sijnre stat recht van loven gegoedt
en gheerft es voer meye ende scepen van loven in alden goeden hubrechts
van putchey gelegen inden ban van hanut in deen side en raddelet die
diener es des abds van floen in dander daer de voirs lambrecht inden
rechte lesen dede sijn scepen brieve van loven die hi hadde vander voirs
goedingen kroenende ende clagende dat de voirs raddelet hem ongebruyc
dade aen iii mudde rox der maten van hanut erfspachts de welke de
voirs hubeert voertijts vercregen hadde jegen bonden van racourt op
xxxv groet roeden lants gelegen te putthey toebehoende den voirs
bonden gelegen neve de goede jans van putthey en op xxviii groet
roeden lants des selfs boudens gelegen tusschen putchey ende cronngnez
neve de goede der hen van sente denijs van ludick daer af dat de voirs
hubeert goedinge hadde voer hof ende hre begende datmene daer af
in sijnre goedingen houden soude Daer de voirs raddelec een aensprake
te hemwt dede seggende dat hi nu te wive hadde een vrouwen psoen
geheten yde de welke voertijts wijf geweest hadde des voirs boudens
van raetshove ende dat de selve yde voe gehadt hadde ene man vanden
welken sij hadde ii kinde en dat hoe en hoen voirs kinden de voirs goede
waen gemaect in testamente vander vrouwen van serain die nchte was
der voirs yden op alsulken voeghe soe waneer deen van hen aflivich
worde dat dan de voirs goede blive soude op den lanxsten levende ende
hoewael dat de voirs lambrecht hadde doen seggen dat de voirs hubrecht
de voirs iii mudde corens vercrege hadde jegen den voirs bouden van ratone
soe en hadde daer bij noch aen gheweest de voirs yde sijn wijf daer de
goede af come waen meynende mids dier redene dat de voirs hubrecht
met sijnre goedingen aen den voirscr erfpacht verdoelt wesen soude